钦定古今图书集成/方舆汇编/职方典/第1124卷 > 《羊山赋》王星耀
## 钦定古今图书集成/方舆汇编/职方典/第1124卷 > 《羊山赋》王星耀

《通志》既成，星耀乃摭其大校赋之以便省阅。赋曰：“繄
维羊山，荆扬之介，翼斗之墟，奄兹包络，山川萦纡。东
属富川，南接武夷，北界永安，西邻隽嵠。郁翠屏之苍
苍兮，瞪石塔之崔嵬。依罗阜为金汤兮，建峭拔之鸿
基。栖白鹤而悬金蟺兮，石航绵亘而累累。龙塘仰天
而舞游鱼兮，缅张李之懿踑。羡九宫之蜿蜒兮，慕仙”
家之元壝。于是跻太平，横归云，踏含泉，上天亭，过三
峰，启洞门。立宝陀，峙天尊。仗试剑而蹲伏虎兮，望松
坡之峥嵘。钓月台于乖厓兮，嘉平子之清贞。忆叠山
与虞白兮，播𨓏哲之休声。扶拄杖而坐石床兮，鸣《石
罄》之徽音。开新岭而陟石梯兮，见张公与阳城。据两
崖而耸笔架兮，飞山峰之鹚鹰。乘白“羊而跨马鞍兮，
蹑朦胧之嶙峋。”翫秋月于石桥兮，咏《双溪》于芳春。歌
《渔照》于瞿塘兮，抚八景之良辰。登书台而盼白公兮，
聆泉声之泠泠。若乃紫姑、阮㜑、七公、普庵、大贤，长仑、
焦岩、吴田、爱山、际云，劝农，飞仙，云馆，去思步虚，炯然
犀港丹池，牛潭龙泉。石压石砀，大城高坑。行远登高，
通津喜迁。奇踪异迹，碁布星缠。于是山则“瑶葩蓝袍，
芳菲艳丽，青茵绿绮，竞爽争奇，含英带雪，《霓裳》霞裾，
诚可翫也；佳木葱隆，清风时鸣，美景淑节，万鸟嘤嘤，
调簧奏曲，夏噪春吟”，实可喜也；“田则原隰沃壤，膏腴
连阡，黍稷重穋，丰我囷廛”，亦可乐也；“水则曲波坌流，
潆瀯旋环，鳞甲杂错，焕烂锦斑，爆采吓鳃，晃渊乘端”，
又足怪也。兹物产之繁硕，洵幅员其溥长。里六都而
户千口兮，田千顷而有奇。遂履亩而定税兮，课桑麻
于茧丝。清里甲而平丈兮，歌鸿雁于流移。亶兹土为
乐国兮，遇太平之贞期。维贞元其会合兮，长发祥于
雉湄。协中爽而沛灵润兮，诞颀硕于明时。或移情于
《典坟》，凭汜滥于艺闱。遂纷纭而挥霍，烂云“衢而扬辉。

山水，日衔杯而赋诗。”于是大者策天府，书秘局，注起
居，秉钧轴，夔皋之俦也；小者驱五马，朱轓毂，亲县牍，
召杜之匹也。至其高尚栖迟者，随光之介也；其枹朴
导引者，偓铿之流也。盖其出处各殊，穷达不齐。署芳
名于青史，蔼清标于里闾。若夫显秩被禄，儋爵析圭。
抚兹百里，民之攸暨，愬邃古之循良。肇展采于宋季，
爰登祠于名宦，遂食报于百世。嗟天降祜于通羊兮，
畀贤宰于下雉。伊宦业其炳烺兮，称元元之师帅。于
是崇仁让而全忠信兮，兴孝弟而敦礼义。尚廉节而
致谦和兮，“悬扁额于巷衢。设乡约而建亭榭兮，树奕
世之宏规。葺黉宫而刱棂星兮，曰髦士其攸宜。维乡
贤其巍巍兮，定千载之黄雌。”至如耆儒硕老，接武承
2E84；澡德浴行，雄浑瑰琦。言为典谟，词成蓍龟。或杂出
于传记，或寄兴于歌歈；悉文繁而理当，都细大而靡
遗。缀下里于白云，并光昭于编韦。盖兹邑之群美，“总
括爬于斯须；鼻邑乘之权舆，修初服于今兹。”《乱曰》：“操
觚牍兮下董帷，秉竞笔兮襮瑕瑜。业经畬兮薅稗耛，
震丽藻兮纷芳菲。抽𨓏迹兮阙所疑。囊今吉兮握筌
蹄，百千载兮震鼓吹。”